2.pielikums

Latvijas Investīciju un attīstības aģentūras  
Datums skatāms laika zīmogā iekšējiem noteikumiem Nr. 1.1-29.1/2025/23

**Komersanta iesnieguma par iekļaušanu komersantu sarakstā, kuri ir tiesīgi saņemt prioritārā kārtībā sniedzamos pakalpojumus, vērtēšanas procedūra**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| **1.** | Iesniegts parakstīts iesniegums atbilstoši Valsts valodas likuma prasībām. | 1. Pārbauda, vai iesniegums ir parakstīts:  * ja iesniegums ir saņemts LIAA e-pastā, pārbauda, vai iesniegums ir parakstīts ar drošu elektronisko parakstu un apliecināts ar laika zīmogu; * ja iesniegums ir saņemts LIAA pa pastu vai klātienē, pārbauda, vai uz iesnieguma ir pašrocīgs paraksta oriģināls.  1. Pārbauda, vai iesniegumu ir parakstījusi komersanta paraksttiesīgā persona. Informāciju par paraksttiesīgo personu pārbauda datu bāzes “Lursoft” (turpmāk - Lursoft) pilnās izziņas sadaļā “Valde” un “Prokūru saraksts”.   Elektroniski aizpildītai pārbaudes lapai pievieno izdruku no Lursoft, no kuras redzams, kas ir komersanta paraksttiesīgās personas. Ja iesniegumu nav parakstījusi paraksttiesīgā persona, pārbauda, vai iesniegumam ir pievienota pilnvara.   1. Pārbauda, vai iesniegums iesniegts, ievērojot Valsts valodas likuma prasības, tajā skaitā, pārbauda, vai svešvalodā iesniegtajiem dokumentiem ir pievienoti šo dokumentu tulkojumi valsts valodā atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.   Ja tulkojums nav iesniegts, bet dokumenta saturs ir saprotams bez tulkojuma, tad tulkojumu var nepieprasīt.  Ja tiek konstatēts, ka iesniegums nav parakstīts, ir iesniegts, neievērojot Valsts valodas likuma prasības, vai tam nav pievienoti pilnvarojumu apliecinoši dokumenti, tiek lūgts novērst iepriekš minētos trūkumus, nosakot termiņu konstatēto trūkumu novēršanai. Ja norādītie trūkumi noteiktajā termiņā netiek novērsti, LIAA iesniegumu atzīst par neiesniegtu. | 1. Iesniegums 2. Lursoft |
| **2.** | Iesniegts korekti aizpildīts iesniegums atbilstoši MK noteikumu 10. punktā noteiktajam. | 1. Pārbauda vai iesniegumā par projekta īstenotāju un pasūtītāju (ja attiecināms) norādīta šāda informācija:  * *saimnieciskās darbības veicēja nosaukums;* * *nodokļu maksātāja reģistrācijas numurs;* * *e-pasta adrese;* * *klasifikācijas kods atbilstoši Saimniecisko darbību statistiskās klasifikācijas Eiropas Kopienā 2.1. redakcijai (NACE 2.1. red.).*  1. Pārbauda vai iesniegumā ietverta informācija par plānoto prioritāro projektu:  * *projekta joma, kurā tiek veikti ieguldījumi;* * *plānotais ieguldījumu apmērs un projekta īstenošanas vieta;* * *projekta īstenošanas laika ietvars;* * *plānotais darba vietu skaits, kas tiks izveidotas projekta īstenošanas rezultātā triju gadu periodā. Plānoto darba vietu skaitu nenorāda, ja plānots īstenot militārās ražošanas projektu.*   Ja nepieciešamā informācija nav norādīta, komersantam lūdz iesniegt attiecīgo informāciju. | Iesniegums |
| **3.** | Komersants ir reģistrēts Latvijā. | Pārbauda Lursoft, vai komersants, ārvalsts komersants vai dalībvalsts komercsabiedrība, kam Latvijā ir reģistrēta filiāle [Komerclikuma](https://likumi.lv/ta/id/5490-komerclikums) izpratnē, ir reģistrēts Latvijas Republikas komercreģistrā.  Elektroniski aizpildītai Pārbaudes lapai pievieno izdruku no Lursoft. | Lursoft |
| **4.** | Komersants plāno veikt ieguldījumus vismaz vienā no Inovatīvas uzņēmējdarbības un prioritāro projektu atbalsta likuma 3. panta pirmajā daļā noteiktajām prioritāro projektu jomām. | Pārbauda vai Komersants iesnieguma sadaļā “Projekta prioritārā joma, kurā tiek veikti ieguldījumi” ir atzīmējis atbilstību vismaz vienai no sadaļā minētajām prioritārajām jomām un sadaļā “Komersanta skaidrojums par projekta atbilstību attiecīgajai prioritārajai projekta jomai” sniedzis skaidrojumu par projekta atbilstību attiecīgajai prioritārajai projekta jomai.  No sniegtā skaidrojuma LIAA izvērtē Komersanta plānotā prioritārā projekta atbilstību kādai no prioritārajām jomām.  Ja no Komersanta sniegtā skaidrojuma nav iespējams pārliecināties par prioritārā projekta atbilstību kādai no prioritārajām jomām, Komersantam tiek lūgts sniegt skaidrojumu. | Iesniegums |
| **5.** | Komersants, kurš plāno īstenot militārās ražošanas projektu, ir saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu. | Ja Komersants neplāno īstenot militārās ražošanas projektu, tad kritērijs netiek vērtēts un Pārbaudes lapā tiek veikta atzīme pie “N/a”.  Ja Komersants plāno īstenot militārās ražošanas projektu, pārbauda vai iesniegumam ir pievienots Aizsardzības ministrijas atzinums par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu.  Ja nav pievienots Aizsardzības ministrijas atzinums par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, pārbauda vai iesniegumam ir pievienots apraksts par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu.  Ja iesniegumam nav pievienots arī apraksts par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, tiek lūgts iesniegt iepriekš minēto aprakstu.  Papildus pārbauda, vai iesniegumam ir pievienots valsts pārvaldes uzdevumu ietvaros sniedzamo pakalpojumu saraksts attiecībā uz kuriem ir nepieciešama paātrināta lēmuma pieņemšana un kuri ir iekļauti MK noteikumu pielikumā. Ja iepriekš minētais saraksts nav iesniegs, Komersantam tiek lūgts to iesniegt.  Ja Komersants neiesniedz iepriekš minētos dokumentus vai Aizsardzības ministrijas atzinumā norādīts, ka projekts neatbilst būtiskām drošības interesēm, kas saistītas ar ieroču, munīcijas un militārā aprīkojuma ražošanu, Aģentūra projektu turpina vērtēt atbilstoši prioritārai jomai “Drošība un aizsardzība”. | 1. Iesniegums 2. Aizsardzības ministrijas atzinums |
| **6.** | Komersants neatbilst MK noteikumu 6.1., 6.2., 6.3., 6.4. un 6.5. apakšpunktā minētajiem kritērijiem. | Pārbauda vai:   1. Komersantam izvērtējuma dienā nav piešķirts Valsts ieņēmuma dienesta C, N vai J uzņēmuma nodokļu maksātāja reitings. Nodokļu maksātāja reitingu pārbauda VID Nodokļu maksātāja reitingu datu bāzē vai Lursoft; 2. Komersantam nav noteiktas starptautiskās vai nacionālās sankcijas saskaņā ar Lursoft sadaļā “Sankciju katalogs” [pieejamo](https://sankcijas.lursoft.lv/) informāciju; 3. Komersants nav tāda kapitālsabiedrība, kurā tieša vai netieša izšķirošā ietekme ir Krievijas Federācijai vai Baltkrievijas Republikai, tās pilsoņiem vai juridiskajām personām, kas reģistrētas Krievijas Federācijā vai Baltkrievijas Republikā, atbilstoši Lursoft AML izziņas sadaļā "Valstu riski" un "Citi ierobežojumi" pieejamai informācijai; 4. Komersants nav tāda komandītsabiedrība, kuras biedri ir Krievijai vai Baltkrievijai piederīgās personas vai šīm personām ir izšķirošā ietekme pār biedriem, atbilstoši Lursoft AML izziņas sadaļā "Valstu riski" un "Citi ierobežojumi" pieejamai informācijai; 5. Komersants, atbilstoši MK noteikumu 15. punktam, pēdējo triju gadu laikā nav izslēgts no to komersantu saraksta, kuri tiesīgi saņemt prioritārā kārtībā sniedzamos pakalpojumu. | 1. Iesniegums 2. Lursoft 3. VID datubāze |
| **7.** | Kopējais ieguldījumu apjoms projekta īstenošanai ir vismaz 5 000 000 *euro* (Rīgas valstspilsētas pašvaldības administratīvajā teritorijā – vismaz 10 000 000 *euro*) (ja attiecināms). | Ja Komersants plāno īstenot militārās ražošanas projektu un ir saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, tad kritērijs netiek vērtēts un Pārbaudes lapā tiek veikta atzīme pie “N/a”.  Ja Komersants neplāno īstenot militārās ražošanas projektu un nav saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, pārbauda iesniegumā norādīto kopējo plānoto ieguldījumu apmēru un projekta īstenošanas vietu.  Ja projekts tiek īstenots ārpus Rīga valstspilsētas pašvaldības administratīvās teritorijas, tad kopējam ieguldījumu apjomam jābūt vismaz 5 000 000 *euro*, savukārt, ja Rīgas valstspilsētas pašvaldības administratīvajā teritorijā, tad vismaz 10 000 000 *euro*. Ja projekts tiek īstenots vairākās adresēs, no kurām vismaz viena ir Rīgas valstspilsētas pašvaldības administratīvajā teritorijā, tad kopējam projekta ieguldījumu apmēram jābūt vismaz 10 000 000 *euro*. | Iesniegums |
| **8.** | Komersantam ir pietiekami finanšu resursi MK noteikumu 4.3.1. apakšpunktā noteiktajā apmērā, un to apliecina attiecīgs finansējuma pieejamību pamatojošs dokuments (ja attiecināms). | Ja Komersants plāno īstenot militārās ražošanas projektu un ir saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, tad kritērijs netiek vērtēts un Pārbaudes lapā tiek veikta atzīme pie “N/a”.  Ja Komersants neplāno īstenot militārās ražošanas projektu un nav saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, pārbauda vai Komersantam ir pietiekami finanšu resursi projekta īstenošanai vismaz 5 000 000 *euro* (Rīgas valstspilsētas pašvaldības administratīvajā teritorijā – vismaz 10 000 000 *euro*) apmērā, atbilstoši iesniegumam pievienotajiem dokumentiem par projekta īstenošanai nepieciešamā finansējuma pieejamību.  Ja iesniegumam nav pievienoti dokumenti par nepieciešamā finansējuma pieejamību, tad, pieprasot papildu informāciju iesnieguma izvērtēšanai, tiek lūgts iesniegt minētos dokumentus.  Finansējuma pieejamības pamatojošais dokuments ir, piemēram:   1. līgums, kas noslēgts ar Eiropas Savienībā vai Eiropas Ekonomikas zonā reģistrētu kredītiestādi par finansējuma piešķiršu projekta īstenošanai attiecīgi vismaz 5 000 000 *euro* vai 10 000 000 *euro* apmērā; 2. līgums, kas noslēgts ar saistīto personu par finansējuma nodrošināšanu projekta īstenošanai attiecīgi vismaz 5 000 000 *euro* vai 10 000 000 *euro* apmērā, ja saistītās personas pēdējā noslēgtajā gada pārskatā norādītais pašu kapitāls veido vismaz 100 % no iepriekš minētā finansējuma apmēra; 3. projekta iesniedzēja valdes lēmums par finansējuma nodrošināšanu projekta īstenošanai attiecīgi vismaz 5 000 000 *euro* vai 10 000 000 *euro* apmērā, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100 % no iepriekš minētā finansējuma apmēra.   Ja finansējumu nodrošina Latvijas Republikas komercreģistrā reģistrēts uzņēmums, kas nav Eiropas Savienībā vai Eiropas Ekonomikas zonā reģistrēta kredītiestāde, tad tā pašu kapitāla apmēru pārbauda Lursoft datu bāzē un izziņu saglabā pie Pārbaudes lapas.  Ja finansējumu nodrošina ārvalstīs reģistrēts uzņēmums, kas nav Eiropas Savienībā vai Eiropas Ekonomikas zonā reģistrēta kredītiestāde, tad pārbauda vai iesniegumam ir pievienots tā pēdējais noslēgtais gada pārskats.  Ja ārvalstīs reģistrētā uzņēmuma pēdējais noslēgtais gada pārskats iesniegumam nav pievienots, taču no publiski pieejamās informācijas ir iespējams pārliecināties par uzņēmuma pašu kapitālu, papildus informācija netiek lūgta. Savukārt, ja no publiski pieejamās informācijas nav iespējams pārliecināties par uzņēmuma pašu kapitālu, tiek lūgts iesniegt ārvalsts uzņēmuma gada pārskatu par pēdējo noslēgto gadu, kurā norādīta informācija par tā pašu kapitālu. | 1. Iesniegums 2. Lursoft 3. Internets |
| **9.** | Plānotais projekta īstenošanas rezultātā jaunradīto darbavietu skaits triju gadu periodā ir vismaz 20 (ja attiecināms). | Ja Komersants plāno īstenot militārās ražošanas projektu un ir saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, tad kritērijs netiek vērtēts un Pārbaudes lapā tiek veikta atzīme pie “N/a”.  Ja Komersants neplāno īstenot militārās ražošanas projektu un nav saņēmis Aizsardzības ministrijas atzinumu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, pārbauda vai iesniegumā norādītais kopējais jaunradīto darba vietu skaits, kas tiks izveidotas projekta īstenošanas rezultātā triju gadu periodā, ir vismaz 20. | Iesniegums |
| **10.** | Projekta izpildītājs neatbilst MK noteikumu 6.1., 6.2., 6.3., 6.4. un 6.5. apakšpunktā minētajiem kritērijiem (ja attiecināms). | Ja komersants plāno īstenot savu prioritāro projektu, kritērijs netiek vērtēts un Pārbaudes lapā tiek veikta atzīme pie “N/a”.  Ja komersants ir izpildītājs cita komersanta pasūtītam prioritārajam projektam, pārbauda vai iesniegumam ir pievienots projekta izpildītāja apliecinājums par atbilstību MK noteikumu 6.1., 6.2., 6.3., 6.4. un 6.5. apakšpunktā minētajiem kritērijiem.  Pārbauda, vai iepriekš minētais apliecinājums ir parakstīts un to ir parakstījusi komersanta paraksttiesīgā persona. Informāciju par paraksttiesīgo personu pārbauda datu bāzes “Lursoft” (turpmāk - Lursoft) pilnās izziņas sadaļā “Valde” un “Prokūru saraksts”.  Elektroniski aizpildītai Pārbaudes lapai pievieno izdruku no Lursoft, no kuras redzams, kas ir komersanta paraksttiesīgās personas. Ja apliecinājumu nav parakstījusi paraksttiesīgā persona, pārbauda, vai iesniegumam ir pievienota pilnvara.  Papildus pārbauda vai:   1. projekta izpildītājam izvērtējuma dienā nav piešķirts Valsts ieņēmuma dienesta C, N vai J uzņēmuma nodokļu maksātāja reitings. Nodokļu maksātāja reitingu pārbauda VID Nodokļu maksātāja reitingu datu bāzē vai Lursoft; 2. projekta izpildītājam nav noteiktas starptautiskās vai nacionālās sankcijas saskaņā ar Lursoft sadaļā “Sankciju katalogs” [pieejamo](https://sankcijas.lursoft.lv/) informāciju; 3. projekta izpildītājs nav tāda kapitālsabiedrība, kurā tieša vai netieša izšķirošā ietekme ir Krievijas Federācijai vai Baltkrievijas Republikai, tās pilsoņiem vai juridiskajām personām, kas reģistrētas Krievijas Federācijā vai Baltkrievijas Republikā, atbilstoši Lursoft AML izziņas sadaļā "Valstu riski" un "Citi ierobežojumi" pieejamai informācijai; 4. projekta izpildītājs nav tāda komandītsabiedrība, kuras biedri ir Krievijai vai Baltkrievijai piederīgās personas vai šīm personām ir izšķirošā ietekme pār biedriem, atbilstoši Lursoft AML izziņas sadaļā "Valstu riski" un "Citi ierobežojumi" pieejamai informācijai; 5. projekta izpildītājs, atbilstoši MK noteikumu 15. punktam, pēdējo triju gadu laikā nav izslēgts no to komersantu saraksta, kuri tiesīgi saņemt prioritārā kārtībā sniedzamos pakalpojumu.   Gadījumā, ja projekta izpildītāja apliecinājums par atbilstību MK noteikumu 6.1., 6.2., 6.3., 6.4. un 6.5. apakšpunktā minētajiem kritērijiem nav iesniegts, tiek lūgts iesniegt iepriekš minēto apliecinājumu. | 1. Iesniegums 2. Lursoft 3. VID datubāze |