**IEKŠĒJIE NOTEIKUMI**

Rīgā

Datums skatāms laika zīmogā Nr. 1.1-29.1/2025/23

**Kārtība, kādā Latvijas Investīciju un attīstības aģentūra izvērtē komersanta atbilstību iekļaušanai komersantu sarakstā, kuri ir tiesīgi saņemt prioritārā kārtībā sniedzamos pakalpojumus, un veic saraksta uzturēšanu**

Izdoti saskaņā ar

Valsts pārvaldes iekārtas likuma

72. panta pirmās daļas 2. punktu

# Vispārīgie jautājumi

1. Šie noteikumi (turpmāk - Noteikumi) nosaka kārtību, kādā Latvijas Investīciju un attīstības aģentūra (turpmāk – Aģentūra), pamatojoties uz Ministru kabineta 2025. gada 6. maija noteikumiem Nr. 277 „Kārtība, kādā nodrošina prioritāru publisku pakalpojumu sniegšanu komersantiem” (turpmāk – MK noteikumi):
   1. izvērtē komersanta atbilstību MK noteikumu 4.1. vai 4.2. apakšpunktā ​​un 6.1., 6.2., 6.3., 6.4. vai 6.5. apakšpunktā noteiktajiem kritērijiem un iekļauj komersantu valsts platformā biznesa attīstībai [www.business.gov.lv](http://www.business.gov.lv) (turpmāk - [www.business.gov.lv](http://www.business.gov.lv)) publicētajā komersantu sarakstā, kuri ir tiesīgi saņemt prioritārā kārtībā sniedzamos pakalpojumus (turpmāk - Saraksts);
   2. izvērtē komersanta atbilstību MK noteikumu 4.3. vai 4.4. apakšpunktā un 6.1., 6.2., 6.3., 6.4. vai 6.5. apakšpunktā noteiktajiem kritērijiem un pieņem lēmumu par komersanta iekļaušanu Sarakstā;
   3. veic Saraksta uzturēšanu.
2. Šo noteikumu izpildi nodrošina šādas Aģentūras struktūrvienības:
   1. Atbalsta piešķiršanas departaments (turpmāk - APD);
   2. APD Mērķa atbalsta instrumentu nodaļa (turpmāk – MAIN);
   3. Juridiskā departamenta Juridiskā nodrošinājuma nodaļa (turpmāk – JNN);
   4. Cilvēkresursu un vides departamenta Nodrošinājuma nodaļa (turpmāk – NN);
   5. Investīciju pakalpojumu nodrošināšanas nodaļa (turpmāk - IPNN).
3. **Komersanta izvērtēšana un iekļaušana Sarakstā**
4. Saņemot no Centrālās statistikas pārvaldes to Latvijā reģistrēto komersantu sarakstu, kuri atbilst MK noteikumu 4.1. vai 4.2. apakšpunktiem (turpmāk - CSP saraksts), uz Aģentūras e-adresi vai e-pasta adresi [[pasts@liaa.gov.lv](mailto:pasts@liaa.gov.lv)](mailto:pasts@liaa.gov.lv), NN vienas darba dienas laikā reģistrē to dokumentu vadības sistēmā “Namejs Enterprise” (turpmāk - DVS Namejs) un ne vēlāk kā nākamajā dienā nodod to darbam MAIN vadītājam.
5. MAIN vadītājs, saņemot CSP sarakstu, vienas darba dienas laikā nozīmē MAIN nodarbināto (turpmāk - Vērtētājs), kurš līdz kārtējā gada 10. decembrim izvērtē vai sarakstā iekļautie komersanti neatbilst MK noteikumu 6.1., 6.2., 6.3., 6.4. un 6.5. apakšpunktos noteiktajiem kritērijiem.
6. Ja Vērtētājs konstatē, ka komersants atbilst Noteikumu 4. punktā minētajiem kritērijiem, tas iekļauj komersantu Sarakstā. Sarakstā iekļauj arī komersantus, kas atbilstoši [Inovatīvas](https://likumi.lv/ta/id/350569) [uzņēmējdarbības un prioritāro projektu atbalsta likumam](https://likumi.lv/ta/id/350569) ieguvuši prioritārā projekta statusu līdz 2025. gada 30. aprīlim. Vērtētājs Sarakstu nodod saskaņošanai MAIN vadītājam, kurš to saskaņo trīs darba dienu laikā. Pēc MAIN vadītāja saskaņojuma saņemšanas, Vērtētājs līdz kārtējā gada 15. decembrim publicē Sarakstu un sagatavo un nosūta komersantam uz e-adresi vai e-pasta adresi paziņojumu par iekļaušanu Sarakstā.
7. Ja Vērtētājs konstatē, ka komersants neatbilst Noteikumu 4. punktā minētajiem kritērijiem, tas komersantu Sarakstā neiekļauj.
8. MAIN vadītājs, saņemot iesniegumu par komersanta iekļaušanu Sarakstā, sagatavotu atbilstoši Aģentūras tīmekļvietnē [www.liaa.gov.lv](http://www.liaa.gov.lv) un [www.business.gov.lv](http://www.business.gov.lv) publicētajai iesnieguma veidlapai (turpmāk - Iesniegums), vienas darba dienas laikā nozīmē Vērtētāju, kurš septiņu darba dienu laikā izvērtē tā atbilstību MK noteikumu 4.3. vai 4.4. apakšpunktā un 6.1., 6.2., 6.3., 6.4. vai 6.5. apakšpunktā noteiktajiem kritērijiem atbilstoši Noteikumu 2. pielikumam, aizpildot Noteikumu 1. pielikumu (turpmāk - Pārbaudes lapa). Iesniegumi tiek vērtēti ņemot vērā Iesniegumu saņemšanas secību, sākot no agrāk iesniegtā.
9. Komersantu Iesniegumi tiek saņemti:
   1. [[www.business.gov.lv](http://www.business.gov.lv)](http://www.business.gov.lv);
   2. uz Aģentūras e-pasta adresi [[pasts@liaa.gov.lv](mailto:pasts@liaa.gov.lv)](mailto:pasts@liaa.gov.lv) vai uz e-adresi, parakstīti ar drošu elektronisko parakstu;
   3. Aģentūrai pa pastu uz adresi: Pērses iela 2, Rīga, LV-1442.
10. Saņemot Iesniegumu uz Aģentūras e-pasta adresi [pasts@liaa.gov.lv](mailto:pasts@liaa.gov.lv), e-adresi vai uz Aģentūras pasta adresi, NN vienas darba dienas laikā reģistrē to DVS Namejs (komersanta, kas plāno īstenot militārās ražošanas projektu, Iesniegumu reģistrē DVS Namejs kā ierobežotas pieejamības informāciju) un [www.business.gov.lv](http://www.business.gov.lv) un ne vēlāk kā nākamajā dienā nodod to darbam MAIN vadītājam.
11. Ja Vērtētājs konstatē, ka Iesniegums atbilst Pārbaudes lapas 1. - 5. kritērijam, Iesniegumā norādīts, ka komersants plāno īstenot militārās ražošanas projektu, un Iesniegumam nav pievienots Aizsardzības ministrijas atzinums par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, Vērtētājs divu darba dienu laikā no Iesnieguma saņemšanas dienas sagatavo vēstules projektu Aizsardzības ministrijai atzinuma sniegšanai par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, nosakot atzinuma sniegšanas termiņu ne garāku par piecām darba dienām. Vēstules projektu kopā ar Iesniegumu un aprakstu par militārās ražošanas projekta atbilstību būtiskām drošības interesēm, kas saistītas ar ieroču, munīcijas un militārā aprīkojuma ražošanu, Vērtētājs ievieto DVS Namejs kā ierobežotas pieejamības informāciju, kur to vienas darba dienas laikā vizē Vērtētājs un MAIN vadītājs un paraksta APD direktors. Pēc vēstules parakstīšanas NN vienas darba dienas laikā nodrošina parakstītās vēstules nosūtīšanu Aizsardzības ministrijai uz e-adresi.
12. Ja Noteikumu 10. punktā minētais atzinums netiek sniegts norādītajā termiņā, tad Vērtētājs Noteikumu 7. punktā noteiktajā termiņā sagatavo vēstules projektu, informējot komersantu par Iesnieguma izvērtēšanas termiņa pagarinājumu, un nodod saskaņošanai MAIN vadītājam. MAIN vadītājs vienas darba dienas laikā pēc vēstules projekta par papildu informācijas pieprasīšanu saņemšanas saskaņo to vai lūdz Vērtētājam to precizēt. Vērtētājs vienas darba dienas laikā precizē vēstuli atbilstoši MAIN vadītāja norādījumiem un ievieto to DVS Namejs, kur to vienas darba dienas laikā vizē Vērtētājs, MAIN vadītājs un nodod tālāk APD direktoram parakstīšanai, kurš to paraksta vienas darba dienas laikā no saņemšanas dienas. Pēc vēstules parakstīšanas NN vienas darba dienas laikā nodrošina parakstītās vēstules nosūtīšanu komersantam uz Iesniegumā norādīto e-pasta adresi vai e-adresi.
13. Saņemot Noteikumu 10. punktā minēto atzinumu no Aizsardzības ministrijas, NN vienas darba dienas laikā reģistrē to DVS Namejs kā ierobežotas pieejamības informāciju un ne vēlāk kā nākamajā dienā nodod to darbam MAIN vadītājam. MAIN vadītājs vienas darba dienas laikā nodod to Vērtētājam un Vērtētājs, ņemot vērā atzinumā norādīto, turpina Iesnieguma izvērtēšanu atbilstoši Pārbaudes lapas 6. – 10. kritērijam.
14. Ja Iesnieguma izvērtēšanai, atbilstoši Pārbaudes lapā noteiktajiem kritērijiem, nepieciešama papildu vai precizējoša informācija un dokumenti, tad Vērtētājs Noteikumu 7. punktā noteiktajā termiņā sagatavo vēstules projektu komersantam par papildu informācijas pieprasīšanu, nosakot informācijas iesniegšanas termiņu ne īsāku par piecām darba dienām un nepieciešamības gadījumā informējot komersantu par Iesnieguma izvērtēšanas termiņa pagarinājumu, un nodod saskaņošanai MAIN vadītājam. MAIN vadītājs vienas darba dienas laikā pēc vēstules projekta par papildu informācijas pieprasīšanu saņemšanas saskaņo to vai lūdz Vērtētājam to precizēt. Vērtētājs vienas darba dienas laikā precizē vēstuli atbilstoši MAIN vadītāja norādījumiem un ievieto to DVS Namejs (vēstuli komersantam, kas plāno īstenot militārās ražošanas projektu, ievieto DVS Namejs kā ierobežotas pieejamības informāciju), kur to vienas darba dienas laikā vizē Vērtētājs, MAIN vadītājs un nodod tālāk APD direktoram parakstīšanai, kurš to paraksta vienas darba dienas laikā no saņemšanas dienas. Pēc vēstules parakstīšanas NN vienas darba dienas laikā nodrošina parakstītās vēstules nosūtīšanu komersantam uz Iesniegumā norādīto e-pasta adresi vai e-adresi. Ja Iesniegums iesniegts izmantojot [www.business.gov.lv](http://www.business.gov.lv), pēc vēstules nosūtīšanas komersantam, Iesniegums tiek atgriezts precizēšanai [www.business.gov.lv](http://www.business.gov.lv).
15. Ja Noteikumu 13. punktā minēto papildu informāciju komersants iesniedz uz Aģentūras e-pasta adresi [pasts@liaa.gov.lv](mailto:pasts@liaa.gov.lv), e-adresi vai Aģentūrai pa pastu, NN vienas darba dienas laikā reģistrē to DVS Namejs (komersanta, kas plāno īstenot militārās ražošanas projektu, iesniegto papildu informāciju reģistrē DVS Namejs kā ierobežotas pieejamības informāciju) un nodod to darbam MAIN vadītājam. MAIN vadītājs vienas darba dienas laikā to nodod izvērtēšanai Vērtētājam.
16. Vērtētājs, saņemot Noteikumu 13. punktā minēto papildu informāciju, ne ilgāk kā piecu darba dienu laikā izvērtē iesniegto papildu informāciju, turpina Pārbaudes lapas aizpildīšanu, un Pārbaudes lapas ailē “Piezīmes” norāda, kāda papildu informācija ir iesniegta.
17. Vērtētājs, pabeidzot Pārbaudes lapas aizpildīšanu, nosūta to saskaņošanai MAIN vadītājam. MAIN vadītājs vienas darba dienas laikā pēc Pārbaudes lapas saņemšanas saskaņo to vai lūdz Vērtētājam to precizēt. Vērtētājs vienas darba dienas laikā precizē Pārbaudes lapu atbilstoši MAIN vadītāja norādījumiem.
18. Ja Iesniegums atbilst, tajā skaitā pēc papildu informācijas iesniegšanas, Pārbaudes lapā noteiktajiem kritērijiem, tad Vērtētājs vienas darba dienas laikā pēc Pārbaudes lapas saskaņošanas ar MAIN vadītāju sagatavo lēmuma projektu par komersanta iekļaušanu Sarakstā un ievieto to DVS Namejs (lēmumu komersantam, kas plāno īstenot militārās ražošanas projektu, ievieto DVS Namejs kā ierobežotas pieejamības informāciju), kur to vienas darba dienas laikā vizē Vērtētājs un MAIN vadītājs un nodod to parakstīšanai APD direktoram, kurš to paraksta vienas darba dienas laikā no tā saņemšanas dienas. Pēc lēmuma parakstīšanas NN vienas darba dienas laikā nodrošina parakstītā lēmuma nosūtīšanu komersantam uz Iesniegumā norādīto e-pasta adresi un Vērtētājs vienas darba dienas laikā nodrošina komersanta iekļaušanu Sarakstā.
19. Pēc Noteikumu 17. punktā minētā lēmuma nosūtīšanas komersantam, Vērtētājs vienas darba dienas laikā informē valsts pārvaldes iestādes, publicējot aktuālo Sarakstu [www.business.gov.lv](http://www.business.gov.lv), ja komersants neīsteno militārās ražošanas projektu, vai sagatavo vēstules projektu par komersanta iekļaušanu Sarakstā, ja komersants īsteno militārās ražošanas projektu. Vēstules projektu Vērtētājs ievieto DVS Namejs kā ierobežotas pieejamības informāciju, kur to vienas darba dienas laikā vizē Vērtētājs un MAIN vadītājs un nodod parakstīšanai APD direktoram, kurš to paraksta vienas darba dienas laikā no tā saņemšanas. Pēc vēstules parakstīšanas NN vienas darba dienas laikā nodrošina parakstītās vēstules nosūtīšanu Iesnieguma pielikumā “Valsts pārvaldes uzdevumu ietvaros sniedzamie pakalpojumi attiecībā uz kuriem ir nepieciešama paātrināta lēmuma pieņemšana un kuri ir iekļauti Noteikumu pielikumā” komersanta atzīmēto nepieciešamo prioritārā kārtībā sniedzamo pakalpojumu atbildīgām tiešām un pastarpinātām pārvaldes iestādēm un privātpersonām uz e-adresi vai e-pasta adresi.
20. Ja Iesniegums neatbilst, tajā skaitā pēc papildu informācijas iesniegšanas, Pārbaudes lapā noteiktajiem kritērijiem vai pieprasītā papildu informācija netiek iesniegta norādītajā termiņā, tad Vērtētājs sagatavo lēmuma projektu par Iesnieguma noraidīšanu un nosūta to MAIN vadītājam saskaņošanai. MAIN vadītājs vienas darba dienas laikā pēc lēmuma projekta par Iesnieguma noraidīšanu saņemšanas saskaņo to vai lūdz Vērtētājam to precizēt. Vērtētājs vienas darba dienas laikā precizē lēmumu, atbilstoši MAIN vadītāja norādījumiem, un nodod tālāk saskaņošanai JNN vadītājam, kurš to izvērtē trīs darba dienu laikā. Pēc lēmuma par Iesnieguma noraidīšanu saskaņošanas ar MAIN vadītāju un JNN vadītāju, Vērtētājs to ievieto DVS Namejs (lēmumu komersantam, kas plāno īstenot militārās ražošanas projektu, ievieto DVS Namejs kā ierobežotas pieejamības informāciju), kur to vizē Vērtētājs, MAIN vadītājs, JNN vadītājs un nodod to parakstīšanai APD direktoram, kurš to paraksta vienas darba dienas laikā no tā saņemšanas dienas. Pēc lēmuma parakstīšanas, NN vienas darba dienas laikā nodrošina parakstītā lēmuma nosūtīšanu komersantam uz Iesniegumā norādīto e-pasta adresi.
21. Saņemot Būvniecības Informācijas sistēmā (turpmāk – BIS sistēma) komersanta, kas iekļauts Sarakstā, pieprasījumu par prioritārā investīciju projekta atzīmi (turpmāk – PIPA atzīme) komersanta ierosinātai būvniecības lietai, Vērtētājs 15 (piecpadsmit) darba dienu laikā BIS sistēmā pie attiecīgās būvniecības lietas veic PIPA atzīmi.
22. **Saraksta uzturēšanas kārtība**
23. MAIN vadītāja norīkots Vērtētājs uzrauga Sarakstā iekļauto informāciju. Ja no paziņojuma vai lēmuma par komersanta iekļaušanu Sarakstā nosūtīšanas dienas pagājuši 36 mēneši, Vērtētājs izslēdz attiecīgo komersantu no Saraksta un 10 darba dienu laikā no minētā termiņa iestāšanās sagatavo paziņojumu par komersanta izslēgšanu no Saraksta un nodod to saskaņošanai MAIN vadītājam, kas to saskaņo vienas darba dienas laikā no saņemšanas dienas. Pēc paziņojuma saskaņošanas Vērtētājs to nosūta komersantam uz e-adresi vai e-pasta adresi.
24. Komersantam, kas Sarakstā iekļauts atbilstoši Noteikumu 17. punktam, trīs mēnešus pirms Noteikumu 21. punktā minētā termiņa beigām, no [www.business.gov.lv](http://www.business.gov.lv) automātiski tiek nosūtīts atgādinājums par izslēgšanu no Saraksta pēc trīs mēnešiem uz Iesniegumā norādīto e-pastu.
25. MAIN vadītājs, saņemot, ne agrāk kā trīs mēnešus pirms Noteikumu 21. punktā minētā termiņa, paziņojumu no komersanta, kas iekļauts Sarakstā atbilstoši Noteikumu 17. punktam, par nepieciešamību pagarināt termiņu par 36 mēnešiem (turpmāk - Paziņojums), vienas darba dienas laikā nozīmē Vērtētāju, kurš piecu darba dienu laikā izvērtē Paziņojumā norādītās informācijas atbilstību MK noteikumu 4.3. vai 4.4. apakšpunktā un 6.1., 6.2., 6.3., 6.4. vai 6.5. apakšpunktā noteiktajiem kritērijiem, Noteikumu II sadaļā noteiktajā kārtībā.
26. Ja tiek saņemta no valsts pārvaldes iestādēm informācija, ka Sarakstā iekļautais komersants atbilst vismaz vienam no MK noteikumu 6.1., 6.2., 6.3., 6.4. vai 6.5. apakšpunktā minētajiem kritērijiem, MAIN vadītāja norīkots Vērtētājs vienas darba dienas laikā no informācijas saņemšanas izvērtē saņemto informāciju un, ja konstatē, ka Sarakstā iekļautais komersants atbilst vismaz vienam no MK noteikumu 6.1., 6.2., 6.3., 6.4. vai 6.5. apakšpunktā minētajiem kritērijiem, izslēdz komersantu no Saraksta Noteikumu 29. punktā minētajā kārtībā.
27. MAIN vadītāja norīkots MAIN nodarbinātais katru gadu līdz 15. novembrim apkopo Sarakstā iekļauto komersantu pamatkapitāla vai aktīvu pieaugumu datus, kuri sarakstā tika iekļauti vismaz vienu pārskata gadu pirms šī apkopojuma veikšanas.
28. IPNN līdz kārtējā gada 15.novembrim izvērtē un apkopo par prioritārā kārtībā sniedzamajiem pakalpojumiem atbildīgo tiešās un pastarpinātās pārvaldes iestāžu un to privātpersonu sasniegtos rezultātus.
29. Aģentūra nepieciešamības gadījumā var lūgt komersantam, kas iekļauts Sarakstā atbilstoši Noteikumu 17. punktam, sniegt informāciju par Iesniegumā norādītā projekta īstenošanas gaitu, lai pārliecinātos, ka projekts tiek īstenots atbilstoši Iesniegumā norādītajam un atbilst MK noteikumos minētajiem kritērijiem. Papildu informācija tiek pieprasīta nosūtot vēstuli uz komersanta e-adresi vai e-pasta adresi.
30. Konstatējot būtiskas neatbilstības Noteikumu 25. un 26. punktā minētā izvērtējumā vai, atbilstoši Noteikumu 27. punktam, pieprasītā papildu informācija netiek iesniegta vēstulē norādītajā termiņā, Aģentūra ir tiesīga izslēgt no Saraksta komersantu, kas Sarakstā iekļauts atbilstoši MK noteikumu 4.3. apakšpunktam, Noteikumu 29. punktā noteiktajā kārtībā.
31. Izslēdzot komersantu no Saraksta Noteikumu 24. un 28. punktā noteiktajā kārtībā, Vērtētājs sagatavo lēmuma projektu par izslēgšanu no Saraksta un ievieto to DVS Namejs (lēmumu komersantam, kas plāno īstenot militārās ražošanas projektu, ievieto DVS Namejs kā ierobežotas pieejamības informāciju), kur to vienas darba dienas laikā vizē Vērtētājs, MAIN vadītājs un JNN vadītājs un nodod parakstīšanai APD direktoram, kurš to paraksta vienas darba dienas laikā no tā saņemšanas dienas. Pēc lēmuma parakstīšanas NN vienas darba dienas laikā nodrošina parakstītā lēmuma nosūtīšanu komersantam uz e-pasta adresi vai e-adresi un Vērtētājs vienas darba dienas laikā pēc lēmuma parakstīšanas izslēdz komersantu no Saraksta. Ja komersants īsteno militārās ražošanas projektu, papildus lēmumam Vērtētājs sagatavo vēstules projektu valsts pārvaldes iestādēm par komersanta izslēgšanu no Saraksta. Vēstules projektu Vērtētājs ievieto DVS Namejs kā ierobežotas pieejamības informāciju, kur to vienas darba dienas laikā vizē Vērtētājs un MAIN vadītājs un nodod parakstīšanai APD direktoram, kurš to paraksta vienas darba dienas laikā no tā saņemšanas. Pēc vēstules parakstīšanas NN vienas darba dienas laikā nodrošina parakstītās vēstules nosūtīšanu Iesnieguma pielikumā “Valsts pārvaldes uzdevumu ietvaros sniedzamie pakalpojumi attiecībā uz kuriem ir nepieciešama paātrināta lēmuma pieņemšana un kuri ir iekļauti Noteikumu pielikumā” komersanta atzīmēto nepieciešamo prioritārā kārtībā sniedzamo pakalpojumu atbildīgām tiešām un pastarpinātām pārvaldes iestādēm un privātpersonām uz e-adresi vai e-pasta adresi.

Saskaņoti ar Ekonomikas ministrijas 2025. gada 22. jūlija vēstuli Nr. 3.3-15/2025/4438N “Par iekšējā normatīvā akta saskaņošanu”.

Direktore Ieva Jāgere

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU